b"\n_START_ARTICLE_\nWir danken dir, Gott, wir danken dir, BWV 29\n_START_SECTION_\nOrigen i context\n_START_PARAGRAPH_\nCom ja havia fet abans a M\xc3\xbchlhausen, Bach estren\xc3\xa0 diverses cantates per a aquesta festivitat c\xc3\xadvica a Leipzig, ciutat en qu\xc3\xa8 el consistori municipal es renovava cada any i es feia una cerim\xc3\xb2nia solemne, normalment a l'esgl\xc3\xa9sia de Sant Nicolau, el dilluns despr\xc3\xa9s de sant Bartomeu, que se celebra el 24 d'agost. At\xc3\xa8s l'\xc3\xa8xit assolit, aquesta cantata s'interpret\xc3\xa0 almenys dues vegades m\xc3\xa9s en vida de Bach, l'any 1739 i el 1749, un any abans de la seva mort. Es conserven, almenys, altres sis cantates per a aquesta festa. _NEWLINE_El llibretista, desconegut, assimila la ciutat de Leipzig al Mont Si\xc3\xb3, indret que D\xc3\xa9u escoll\xc3\xad per edificar-hi el tabernacle; el text \xc3\xa9s un conjunt de lloances dedicades a posar la vila sota la protecci\xc3\xb3 del Totpoder\xc3\xb3s; trompetes, timbals, obo\xc3\xa8s i orgue ressalten el car\xc3\xa0cter festiu de la cerim\xc3\xb2nia."